open-index/open-wikipedia-markdown huggingface dataset:
Riders on the Storm (The Doors)

„**Riders on the Storm**“ je rocková balada americkej rockovej skupiny The Doors, z ich albumu *[[L.A. Woman]]*. Dosiahla 14. miesto v americkom rebríčku Billboard Hot 100, 22. miesto v britskom rebríčku UK Singles Chart a 7. miesto v Holandsku.

## Kompozícia
Skladba je hraná v dórskom móde stupnice E dur a obsahuje reálne zvukové efekty búrky a dažďa, spolu s hrou Raya Manzareka na elektrickom klavíri Fender Rhodes, ktorý napodobňuje zvuk dažďa.

Hlavné vokály v skladbe naspieval Jim Morrison, tie nahral tiež šepotom, čo vytvorilo efekt ozveny. Podľa Robbyho Kriegera bola inšpirovaná skladbou „(Ghost) Riders in the Sky: A Cowboy Legend“. Ako singel bola vydaná v roku 1971, krátko po smrti Morrisona.

## Pozície v rebríčkoch

## Coververzie
*Annabel Lamb
*Cameo
*Brutal Bill
*The Jacka
*Creed
*Forthcoming Fire
*Infected Mushroom
*Nightmares on Wax
*Tube Tech
*Snoop Dogg
* new age/electronica skupina Dancing Fantasy
*Dezperadoz
*Wolfmother
*Carlos Santana
*Incubus
*Wednesday 13
*Bob Sinclar
*Claire Diterzi
*Megan Washington

## Referencie

## Zdroj

Kategória:Single z 1971
Kategória:Piesne The Doors
Kategória:Rockové balady
Kategória:Acidrockové piesne
Kategória:Bluesrockové piesne
AVSE

**AVSE** môže byť:
* AltaVista Search Engine, vyhľadávací algoritmus
* Asociácia Ving Tsun, Security System a Escrima
* Asociación de Vigilantes de Seguridad (Združenie bezpečnostných strážnikov)
* Association of Voluntary Surgical Sterlisation (Združenie pre dobrovoľnú chirurgickú sterilizáciu)
* *available services* – dostupné služby
* bezpečnostná klávesnica AVSE
Róbert Pukalovič

**Róbert Pukalovič** môže byť:
* slovenský hokejista (* 1960), pozri Róbert Pukalovič (1960) 
* slovenský hokejista (* 1984), syn vyššie uvedeného, pozri Róbert Pukalovič (1984)

Pukalovič, Róbert
Nymphetamine

**Nymphetamine** je šiesty štúdiový album skupiny *[[Cradle of Filth]]*, vydaný 28. septembra 2004.

## Skladby
# „Satyriasis“ – 1:42
# „Gilded Cunt“ – 4:08
# „Nemesis“ – 7:18
# „Gabrielle“ – 5:27
# „Absinthe With Faust“ – 5:14
# „Nymphetamine (Overdose)“ – 9:14
# „Painting Flowers White Never Suited My Palette“ – 1:57
# „Medusa and Hemlock“ – 4:44
# „Coffin Fodder“ – 5:17
# „English Fire“ – 4:45
# „Filthy Little Secret“ – 6:16
# „Swansong for a Raven“ – 7:09
# „Mother of Abominations“ – 7:33
# „Nymphetamine Fix“ – 5:04

Kategória:Hudobné albumy z 2004
Kategória:Albumy Cradle of Filth
Branislav Kšiňan

**Branislav Kšiňan** je slovenský hudobník a textár.

## Diskografia
* 2004: *Loď na mori* - CD
* 2005: *Straty* - CD
* 2007: *Lásky niet* - CD
* 2008: *Vlastnou cestou* - CD
* 2010: *Bolo nám potešením - Branislav Kšiňan, [[Boris Čechvala]]* - CD

## Referencie

## Externé odkazy
* Branislav Kšiňan – folk.sk 
* Kšiňana a Čechvalu do dua spojil Karel Kryl

Kategória:Slovenskí folkoví speváci
Kategória:Slovenskí skladatelia modernej hudby
Kategória:Slovenskí textári piesní
Kobyla (samica)

vpravo|thumb|Kobyla
**Kobyla** je samica najmä koňa, ale aj niektorých iných koňovitých či nepárnokopytníkov (najmä tiav).

## Iné projekty
 

Kategória:Nepárnokopytníky
Kategória:Zootechnika
Kategória:Koňovité
A Predator’s Portrait

**A Predator's Portrait** je tretí album skupiny Soilwork. Album obsahuje pestrých dynamických 10 skladieb melodic death metalového charakteru. Japonská edícia je obohatená o jeden bonus, „Asylum Dance“. Spevák Björn "Speed" Strid na tomto albume prvýkrát odhaluje krásu svojho čistého hlasu, melodické spevy sa im popri klasických death vokáloch osvedčili natoľko, že na nasledujúcich albumoch od nich už neupustili. Čisté vokály, ale spôsobili zmeny v štruktúre skladieb i v hudbe natoľko, že sa Soilwork oddialili žánru, ktorý je ešte na tejto platni prezentovaný.  

## Zoznam skladieb
# „Bastard Chain“ – 4:02 
# „Like the Average Stalker“ – 4:30 
# „Needlefeast“ – 4:06 
# „Neurotica Rampage“ – 4:43 
# „The Analyst“ – 4:42 
# „Grand Failure Anthem“ – 5:20 
# „Structure Divine“ – 4:06 
# „Shadowchild“ – 4:38 
# „Final Fatal Force“ – 4:59 
# „A Predator's Portrait“ – 4:31 
# „Asylum Dance“ – 4:16 – japonský bonus

## Hostia na albume
*Mikael Åkerfeldt (Opeth) - pomocné vokály v skladbe „A Predator's Portrait“
*Mattias IA Eklundh - hosťovacie sólo v skladbe „Needlefeast“
*Eskil Simonsson - sample v skladbe „Grand Failure Anthem“

## Externé odkazy
* texty piesní

Kategória:Albumy Soilwork
Kategória:Hudobné albumy z 2001
Altamiro de la Cueva

**Altamiro de la Cueva** (*Altamiro z jaskyne*) je španielska fiktívna postavička a komiksový seriál vytvorený v roku 1965  Joanom Bernetom Toledanom a Carlesom Bechom pre španielsky satirický časopis TBO. V týchto príbehoch sú zobrazené zábavné dobrodružstvá skupiny prehistorických jaskynných mužov. Altamiro, protagonista, nie je najsilnejší ani najmocnejší z jeho rodu, ale je vtipný, inteligentný a v spoločenstve obľúbený. Altamiro je tiež umelec ktorý kreslí na steny jaskýň. Jeho meno je jasnou narážkou na španielsku jaskyňu Altamira.

Postavy sú fyzicky rovnaké ako súčasní ľudia, ale sú odetí do kožušín, trochu ako Flinstonovci. Všetci sú bieli. Altamiro má čierne vlasy a briadku.

Ako v Flinstonovcoch, anachronizmy sú všeobecné. Altamiro pracuje na vynálezoch ktoré isto niesú prehistorické.

Kategória:Komiksy
Jožko Piťo

**Jožko Piťo** (* okolo roku 1800, Tekovské Lužany, Slovensko – † 22. marec 1886, Liptovský Mikuláš, Slovensko) bol slovenský primáš, huslista rómskeho pôvodu.

## Životopis
V detstve ho učil hrať na husle jeho strýc. Podľa súhlasného tvrdenia  viacerých osôb bol Piťo v období keď žil takým husľovým virtuózom že ho nik neprekonal. Všeobecne platilo, že Piťo bol slovenský primáš akého nebolo ani nebude. Jeho účinkovanie v Martine a na Liptove malo mimoriadny význam a dosah v dejinách slovenského národa a v dejinách slovenskej hudby. Vynikal svojim naturizmom z oblasti hudobnej tvorby a hry. Najviac mu učarovali ľudové piesne z okolia Liptova, ktoré chodil počúvať na polia kde pracovali slovenské ženy. Keďže mal vynikajúci hudobný sluch a pamäť dokázal si na prvé počutie zapamätať veľké množstvo melódií a s ľahkosťou ich interpretovať. 

Jeho kapela sa volala *banda* a mala 12 až 14 členov. Svojou výnimočnou hrou dokázal dokonale zapojiť mnohých zabávajúcich do spevu, dokonca aj takých čo nezvykli spievať. Jeho veľkým obdivovateľom bol aj Hodža. 

Piťo chodil hrávať aj na predstavenia “*ľubčianskeho slovenskjeho narodnjeho divadla*“ založeného v roku 1840. Hrával pre všetky spoločenské vrstvy, výnimkou neboli ani roľníci a remeselníci. 

Piťova najznámejšia pieseň je *Švihrovská duma*. Skomponoval ju spolu so zemanom Lubym. Pieseň bola vzácna lebo ju hrával len zriedka pri zvláštnych príležitostiach. So svojou tvorbou súperil na súťaži aj so známym maďarským hudobníkom Karolom Bokom, ale neuspel. Piťove životné husle získalo v roku 1986 Literárne múzeum Matice Slovenskej v Martine aj s originálnou dokumentáciou. Jeho syn Šándor zharmonizoval jeho ľudové piesne a pre klavír ich upravil Polášek. Vydané boli pod názvom *Trávnice* na začiatku 20. storočia. Niektorí hudobní kritici nepovažujú *Trávnice* za prelomové kvôli tomu, že vykradli melódie známych ľudových piesní. 

Veľmi svojským a alternatívnym prínosom pre hudbu bola tvorba Piťovho syna Gustáva. Uplatnil tu maďarský vplyv cigánskych orchestrov. Piťovu tvorbu zväčnil aj básnik Andrej Sládkovič v diele *Svätomartiniáda*. 

S manželkou Veronikou Verešovou mal Piťo 12 detí, známi huslisti Jozef, Gustáv a Šándor pokračovali v otcových šľapajach. Jozef Piťo zomrel vo veku 83 rokov dňa 22. marca 1886. 

## Literatúra
* Leopold Moravčík: *Pramene zdravia a nádeje. 300 rokov kúpeľov Lúčky*, P+M Turany, 2012, ISBN 9788089410149 .
* Vladimír Majerčiak: *Čestný slovenský hudec Jožko Piťo - Piťo v literatúre a umení*, Literárnomúzejný letopis 19, Matica Slovenská 1985

## Referencie
Arne B. Mann – Neznámi rómovia

## Externé úpravy
* Jožko Piťo - www.noveslovo.sk 
* Jožko Piťo - romove.radio.cz
* www.tekovskeluzany.sk 

Kategória:Narodenia v 1800
Kategória:Úmrtia v 1886
Kategória:Slovenskí huslisti
Kategória:Huslisti rómskeho pôvodu
Kategória:Slovenské osobnosti rómskeho pôvodu
Kategória:Slovenskí primáši
Kategória:Rómski primáši
Kategória:Osobnosti z Tekovských Lužian
Karol Brančík

náhľad|Pamätná tabuľa a busta Karola Brančíka na Farskej ulici 2 v Trenčíne
MUDr. **Karol Brančík** (* 13. marec 1842, Stará Bystrica, Slovensko – † 18. november 1915, Trenčín, Slovensko) bol významný slovenský entomológ, lekár, múzejník, zoológ, malakozoológ a botanik. 

## Rodina
* otec Karol Brančík
* matka Emília rod. Höfflerová

## Životopis
náhľad|Dom, v ktorom žil Karol Brančík (Farská ulica 2 v Trenčíne)
Gymnázium navštevoval v Žiline a Českom Těšíne, neskôr evanjelické lýceum v Bratislave a v Šoproni, kde v roku 1862 maturoval. Pokračoval v štúdiu medicíny na univerzite vo Viedni, na Karlovej univerzite v Prahe a v Štajerskom Hradci - Grazi, kde bol 23. januára roku 1872 promovaný na doktora medicíny. 

V roku 1873 sa stal praktickým lekárom v Beckove a od roku 1874 až do smrti pracoval ako okresný lekár v Trenčíne. V roku 1878 sa stal riaditeľom župnej nemocnice. Od roku 1879 pôsobil ako hlavný župný lekár a od roku 1904 tiež ako súdny lekár. Roku 1904 bol tiež menovaný za kráľovského radcu a stal sa aj členom mestského zastupiteľstva v Trenčíne.

MUDr. Karol Brančík bol zakladateľom, od roku 1877 tajomníkom, od roku 1881 podpredsedom a od roku 1886 predsedom Prírodovedného spolku župy Trenčianskej. Sám redigoval ročenky tohto spolku. V roku 1912 založil v Trenčíne Múzeum, ktoré vydávalo vlastný časopis, v ktorom Karol Brančík publikoval svoje odborné, prevažne entomologické, ale i iné práce. Zároveň bol aj riaditeľom tohto múzea – v rokoch 1912 – 1915. MUDr. Karol Brančík sa svojou mimoriadnou bádateľskou usilovnosťou a zanietenosťou zaradil medzi uznávaných entomológov nielen na Slovensku, ale aj v zahraničí. Niektoré jeho práce mali význam i pre svetovú entomológiu. Publikoval hlavne články s entomologickou problematikou, ktorých celkove napísal asi 70. Z týchto článkov viac ako polovica sa zaoberala územím Slovenska, ale predovšetkým územím Trenčianskej župy. 

Karol Brančík zomrel v Trenčíne, kde je i pochovaný.

## Dielo v elektronickej podobe
* ''A Trencsén megyei : Természettudományi egylet évkönyve.'' Trencsén: Skarnitzl X. Ferencznél, 1878. 44 s. - dostupné v Digitálnej knižnici UKB

## Zdroje informácií o autorovi
* BUJNÁK, Pavel, ed. : 1932, *[[Slovenský náučný slovník]]*. I. Príručná encyklopédia vedomostí v troch dieloch. Litevna, Bratislava-Praha: (heslo:Brancsik, Károly , p. 110).  
* Kolektív: 1977, *[[Encyklopédia Slovenska]]* I. zväzok (A - D). Veda, Bratislava, p. 232 - 233.

## Iné projekty

## Externé odkazy
* Záznam o narodení a krste v matrike farnosti Stará Bystrica; pokrstený ako Carolus Josephus Brantsik

Kategória:Slovenskí entomológovia
Kategória:Koleopterológovia
Kategória:Lepidopterológovia
Kategória:Slovenskí lekári
Kategória:Slovenskí múzejníci
Kategória:Slovenskí botanici
Kategória:Slovenskí zoológovia
Kategória:Osobnosti zo Starej Bystrice
František Hajný

**František Hajný** (* 25. jún 1901, Rataje, Česko – † 29. január 1972, Revúca, Slovensko) bol český entomológ – koleopterológ a štátny úradník, ktorý mal veľký význam hlavne pre slovenskú koleopterológiu, lebo patril medzi významných faunistikov Slovenska. Členom Československej společnosti entomologickej bol od roku 1926. Členom Slovenskej entomologickej spoločnosti pri SAV bol od roku 1966.

## Biografia
František Hajný spočiatku študoval na gymnáziu v Kolíně v Česku, ale maturoval na gymnáziu v Prahe. Po maturite chcel pokračovať v štúdiu prírodných vied, ale pomery v desaťčlennej rodine to nedovoľovali, preto vstúpil roku 1920 do štátnych služieb. Pridelený bol do daňového úradu v Revúcej, potom v Trenčíne, Leviciach, Ledči nad Sázavou, Příbrame, Žiline, Rimavskej Sobote a pod. Od 23. 6.1937 pôsobil ako prednosta Berného úradu znova v Revúcej, kde sa plánoval usadiť natrvalo. Tu pracoval až do roku 1938.

František Hajný zomrel po dlhotrvajúcej chorobe v Revúcej.

## Entomologické aktivity
Entomológii – koleopterológii sa venoval už od svojich gymnaziálnych rokov. Po svojom príchode na Slovensko za začína intenzívne venovať zberu a štúdiu chrobákov okolia Revúcej, kde zbieral hlavne chrobáky na Silickej a Muránskej planine. Úzko spolupracoval s viacerými významnými entomológmi tej doby, ako napr. s Ing. Václavom Machulkom, Janom Roubalom, Rudolfom Čepelákom, Dr. Františkom Rambouskom a inými. Podnikal svoje zberateľské cesty okrem územia Slovenska a Česka aj do zahraničia - napr. Maďarsko, ZSSR (Kaukaz), Bulharsko, Belgicko, Francúzsko.

Zhromaždil zbierku s vyše 15 tisíc exemplármi chrobákov, ktorá je uložená v Slovenskom národnom múzeu v Bratislave.

## Zdroje informácií o autorovi
* Kolektiv: 2007, *[[Biografický lexikón Slovenska]]* III (G-H). Národný biografický ústav, Martin, p. 302.

Kategória:Narodenia v 1901
Kategória:Úmrtia v 1972
Kategória:Českí entomológovia
Kategória:Slovenskí entomológovia
Kategória:Koleopterológovia
Ernő Csiki

right|thumb|Ernő Csiki

MVDr. **Ernő Csiki** pôvodným menom **Ernst Dietl** (* 22. október 1875, Zsil–Vajdej–Vulkána, Rumunsko – † 7.(10.?). júl 1954, Budapešť, Maďarsko) bol významný maďarský entomológ – koleopterológ, veterinárny lekár, entomologický historik, muzeologický pracovník, redaktor maďarského časopisu Rovartani lapok (= *Entomologické listy*). 

## Biografia
Ernö Csiki sa narodil v Zsil–Vajdej–Vulkáne na území Rumunska. V roku 1898 si zmenil priesvisko na "Csiki". Po skončení základnej a strednej školy študoval veterinárnu medicínu v Budapešti a v roku 1897 sa stal veterinárom. Po skončení školy od roku 1897 pôsobil ako asistent v zoologickom oddelení Maďarského národného múzea v Budapešti. V roku 1920 sa stal vedúcim zoologického oddelenia múzea a v roku 1924 jeho riaditeľom.

## Entomologické aktivity
Zaoberal sa hlavne radom chrobákov (Coleoptera) a to predovšetkým čeľaďami *[[Carabidae]]* a *[[Chrysomelidae]]*. Entomologickej verejnosti je známy tiež ako redaktor maďarských „Entomologických listov“ – Rovartani lapok, kde spolupracoval hlavne s Lajosom Abafi – Aignerom. Spracovával tiež niektoré biografické články o významných entomológoch prevažne z Rakúsko – Uhorskej monarchie. Bol významný taxonóm a špecialista v odbore coleopterológie. Opísal asi 400 nových druhov hmyzu z územia Európy, Ázie, ale tiež mal význam ako prieskumník coleopter z územia Balkánu. Pre našu slovenskú entomológiu má význam hlavne preto, lebo robil prieskum niektorých lokalít z oblasti územia Slovenska. Od období rokov 1897 až 1932 pôsobil ako kustód v Magyar Természettudományi Múzeum. V roku 1953 získal titul doktora prírodných vied. Počas svojho života napísal asi 451 prác s viac ako 9000 stránkami textu.       

Jeho zbierka hmyzu sa zachovala v Maďarskom národnom múzeu v Budapešti: obsahuje hlavne jeho zbierku chrobákov a materiál z tretej expedície Eugena Zichyho z centrálnej a východnej Ázie z roku 1898. Pozostáva z takmer milióna jedincov.

## Botanika
Podľa Ernő Csiki je pomenovaná rastlina Asplenium csikii.

## Dielo
Publikoval najmä v odborných periodikách. Vydal však aj niekoľko monografii.

*Csiki Ernő állattani kutatásai Albániában, 1923, Magyar Tudományos Akadémia, Budapest, 175 s.
*Archivum Balatonicum: A statione biologica balatonica musei nationalis hungarici editum. Redactionis curam gerentibus E. Csiki et B. Hankó, Editio Musei Nationalis Hungarici, 1927

## Zdroje informácií o autorovi
* Nonveiller, G.: 1999, *The Pioneers of the research on the Insects of Dalmatia*. Záhreb, Hrvatski Pridodoslovni Muzej: s. 1390, 155156.
* Capinera, John L.: 2008, *Encyclopedia of Entomology.* Springer, s. 11291130.

Kategória:Narodenia v 1875
Kategória:Úmrtia v 1954
Kategória:Maďarskí entomológovia
Kategória:Rumunskí entomológovia
Kategória:Koleopterológovia
Ján Frivaldský

**Ján Frivaldský** ( (de Frivald); * 17. jún 1822, Rajec, Uhorsko, Rakúske cisárstvo – † 29. marec 1895, Budapešť, Uhorsko, Rakúsko-Uhorsko) bol slovenský prírodovedec, zoológ – entomológ a múzejník zemianskeho pôvodu.

## Život
Jeho otec bol Ján Frivaldský (de Frivald) a matka Zuzana rod. Huljaková.

Základnú ľudovú školu navštevoval vo svojom rodisku. Strednú školu (gymnázium) začal navštevovať v Trenčíne, neskôr pokračoval v Trnave a Leviciach. Dva najvyššie ročníky absolvoval vo Vacove. Od roku 1840 sa zapísal na inžiniersky inštitút v Budapešti, ktorý dokončil v roku 1842, ale inžiniersky diplom dostal až roku 1848, po absolvovaní rigoróznych skúšok, kedy získal zememeračský diplom ako inžinier. 

Svoju profesiu inžiniera v praktickom živote nikdy neuplatnil, pretože sa stal kustódom zoologických zbierok Národného múzea v Budapešti, kde do tejto funkcie nastúpil po svojom príbuznom Imrichovi Frivaldszkom, ktorý odišiel do výslužby. 

Takmer každoročné podnikal výskumné cesty do rozličných krajov Uhorska. Venoval sa sústavnému a systematickému výskumu fauny, zberu materiálu a zveľaďovaniu muzeálnych zbierkových fondov. 

Uhorská akadémia vied ho v roku 1865 zvolila za člena – korešpondenta a roku 1873 za svojho riadneho člena. Bol tiež členom stálej matematicko – prírodovednej komisie Akadémie, ďalej členom Geologického ústavu a Bratislavského lekársko – prírodovedného spolku (1865), roku 1852 sa stal členom Kráľovskej uhorskej prírodovednej spoločnosti. Za svojho člena ho prijali i viaceré zahraničné odborné spolky a inštitúcie.

János Frivaldszky zomrel v Budapešti vo veku 72 rokov.

## Iné projekty
 

## Zdroje informácií o autorovi
* Kříž, K. et kol.: 2012. Biografia a bibliografia Jána Frivaldského. Biomasa, Kysucký Lieskovec, 74 pp. 

## Externé odkazy
* Záznam o narodení a krste v matrike záznam číslo 82

Kategória:Osobnosti z Rajca
Kategória:Slovenskí entomológovia
Kategória:Maďarskí entomológovia
Kategória:Koleopterológovia
Kategória:Slovenskí prírodovedci
Kategória:Slovenskí zoológovia
Kategória:Slovenskí múzejníci
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Pochovaní na cintoríne Kerepesi
New Scotland Yard

275px|thumb|Budova New Scotland Yard. 

**New Scotland Yard** zväčša nazývaný **Scotland Yard**, prípadne **The Yard**, je meno veliteľstva Metropolitnej polície, ktorá pôsobí na území Veľkého Londýna (s výnimkou City of London). V súčasnosti sídli v budove pozdĺž ulíc Broadway a Victoria Street v londýnskom mestskom obvode City of Westminster. Budova Scotland Yard sa nachádza asi pol kilometra od Parliament Square a Westminsterského palácu. 

Scotland Yard bol založený 29. septembra 1829 na Great Scotland Yard, ulici neďaleko Whitehall. V roku 1890 ho presunuli na Victoria Embankment a získal prívlastok **„New“** (angl.: nový). Dnes v tejto budove sídli britské ministerstvo obrany. Tretie a zatiaľ posledné sťahovanie prebehlo v roku 1967. Často sa spomína v anglických detektívkach.

## Externé odkazy
* The Metropolitan Police; história Metropolitan Police (po anglicky)

Kategória:Polícia
Kategória:City of Westminster
Mocná hŕstka

**Mocná hŕstka** (; iné názvy: **Novoruská škola**, **Päťka**, **Mocná päťka**, **Ruská päťka**) bola skupina ruských skladateľov z konca 50. a začiatku 60. rokov 19. storočia. Patrili do nej Milij Alexejevič Balakirev, César Antonovič Kjui, Modest Petrovič Musorgskij, Nikolaj Andrejevič Rimskij-Korsakov, Alexander Porfirievič Borodin a jej teoretickým hovorcom bol Vladimír Stasov.

Vznikla koncom 50. rokov 19. storočia na podnet Alexandra Nikolajeviča Serova (názov Mocná hŕstka sa objavil v novinovom článku v roku 1867) a Vladimira Vasilieviča Stasova a fungovala do 90. rokov 19. storočia. V rámci Mocnej hŕstky uvedení skladatelia zdieľali svoje hudobné názory, diela a záujem zachovať ruskú národnú hudbu. Program Mocnej hŕstky obsahoval podmienku, že komponovaná hudba musí byť počuteľne ruská a zároveň musí byť zrozumiteľná pre každého, kto má záujem.

Skupina sa „v duchu ideí ruského demokratického hnutia 60. rokov usilovala o realistické, vlastenecké umenie, ktoré by rozvíjalo duchovné bohatstvo ľudu (hudobný folklór, ľudová epika atď.)“

Dočasným členom Mocnej hŕstky bol aj Peter Iľjič Čajkovskij, no pre rozpory s Korsakovom a obvinenie z europocentrizmu túto skupinu opustil.

## Pozri aj
* Bezmocná hŕstka

## Galéria

Súbor:Milij Aleksejevič Balakirev (Милий Алексеевич Бала́кирев).jpg|Milij Alexejevič Balakirev
Súbor:Cesar cui.jpg|César Antonovič Kjui
Súbor:Modest Musorgskiy, 1870.jpg|Modest Petrovič Musorgskij
Súbor:Rimsky-Korsakov Serow crop.png|Nikolaj Andrejevič Rimskij-Korsakov
Súbor:Borodin.jpg|Alexander Porfirievič Borodin


## Referencie


Kategória:Hudba
Letisko Bergamo-Orio al Serio

**Letisko Bergamo-Orio al Serio** (; IATA: **BGY**, ICAO: **LIME**) je talianske letisko v Bergame, neďaleko Milána.

V roku 2011 letiskom prešlo 8 419 948 pasažierov, prevažne na linkách s nízkorozpočtovými leteckými prepravcami, v roku 2018 ich bolo už 12 938 582.

## Dopravné spojenie
Pravidelné autobusové spojenie (*Shuttle Bus*) do Milána, Bergama a Brescie. Vlakové spojenie *ATB* premáva do Bergama, cesta trvá okolo 10 minút.

## Pravidelné linky
V súčasnej dobe je letisko obsluhované nasledujúcimi linkami:

* Albatros Airways (Tirana) 
* Alitalia (Rím-Fiumicino) 
* Aviogenex (Belehrad) 
* Binter Canarias (Las Palmas, Tenerife-Sever) 
* Blue Air (Bukurešť-Băneasa) 
* Blue Panorama (Mombasa) 
* Carpatair (Temešvár) 
* Eirjet (Dublin) 
* LatCharter (Riga) 
* Jet2.com (Belfast, Edinburgh, Leeds/Bradford, Manchester) 
* Meridiana (Cagliari, Olbia) 
* MyAir (Bari, Brindisi, Bordeaux, Bukurešť, Casablanca, Catania, Istanbul-Sabiha Gökçen, Lampedusa, Lilla, Madrid, Marrákeš, Marsiglia, Metz-Nancy, Neapol, Palermo, Reggio Calabria, Sofia, Tirana) 
* Nouvelair (Djerba, Monastir) 
* MyTravel Airways (Belfast, Londýn-Gatwick, Manchester) 
* Pobeda (Moskva-Vnukovo)  
* Ryanair (Bratislava, Brusel-Charleroi, Dublin, East-Midlands, Eindhoven, Girona, Glasgow-Prestwick, Granada, Frankfurt-Hahn, Lubecca, Liverpool, Londýn-Luton, Londýn-Stansted, Newcastle, Oslo-Torp, Paríž-Beauvais, Rím-Ciampino, Shannon, Siviglia, Štokholm-Skavsta, Valencia, Vratislav, Zaragoza) 
* SkyEurope (Bratislava, Budapešť, Praha, Viedeň) 
* Smart Wings (Budapešť, Praha) 
* Solinair (Elba) 
* Sterling Airlines (Kodaň, Oslo) 
* transavia.com (Amsterdam) 
* TACV (Ilha do Sal) 
* Wizz Air (Katovice, Košice)

## Referencie

## Externé odkazy

* Oficiálna stránka letiska Orio al Serio  

Kategória:Letiská v Taliansku
Kategória:Doprava v Lombardsku
Kategória:Stavby v Lombardsku
Equus

**Equus** (lat. kôň) môže byť:
*v zoológii:
**rod z čeľade koňovité (v užšom zmysle zahŕňa len pravé kone, v širšom zmysle aj somára, zebru a pod.), po slovensky kôň, pozri kôň (rod)
**podrod tohto rodu (=rod Equus v užšom zmysle), po slovensky kôň, pozri kôň (podrod)
*hra od Petra Shaffera, pozri Equus (hra)
*film založený na tejto hre, pozri Equus (film)
*mesačník majiteľov koní, pozri Equus (časopis)
*podľa Montyho Robertsa názov reči tela koní, pozri Equus (jazyk)
*komiksová postava, protivník Supermana, pozri Equus (komiks)
*značka automobilu, pozri Hyundai Equus
Skalní v ofsajde

**Skalní v ofsajde** je slovenský film režiséra Jána Lacka z roku 1960. Hrajú v ňom František Dibarbora, Arnošt Garlatty a Anton Mrvečka.

## Herecké obsadenie
* Anton MrvečkaMichal Drozd
* Mária KráľovičováGitka Sekáčová
* František DibarboraJán Sekáč
* Arnošt GarlatyTóno Bariak
* Štefan Kvietikporučík Verejnej bezpečnosti

## Externé odkazy

Kategória:Filmy z 1960
Kategória:Slovenské filmové komédie
Kategória:Česko-slovenské filmové komédie
Kategória:Filmy podľa názvu
Ján Lacko

**Ján Lacko** môže byť:

* slovenský evanjelický publicista, spoluautor učebnice evanjelického náboženstva pre ZŠ, pozri Ján Lacko (publicista)
* slovenský filmový režisér (1925 – 1991), pozri Ján Lacko (režisér)
* slovenský športový komentátor, pozri Ján Lacko (športový komentátor)

Lacko, Ján
Somár

náhľad|Somár
náhľad|Somár
**Somár** (zastarano alebo mimo taxonómie alebo bohemizmus: **osol**; lat. *Asinus*) je podrod rodu kôň a slovenské rodové meno niektorých (prípadne všetkých) druhov tohto podrodu. V niektorých starších systémoch mal postavenie rodu - **somár** (**osol**; lat.*Asinus*).

Samica sa volá **somarica** (kodifikovaný tvar), **somárica** (nekodifikovaný ale častý tvar) alebo (skôr staršie) **oslica**.

## Systém
Podrod **somár (''Asinus'') v užšom zmysle**: 
*?†*[[Equus graciozii]]* (=*Asinus graciozii*) 
*†*[[Equus hydruntinus]]* (=*Asinus hydruntinus*) – zaraďovaný aj k zebrám
* somár africký/somár divý/somár obyčajný (*Equus africanus*; =*Equus asinus*, *Asinus africanus*, *Asinus asinus*) - vrátane somára domáceho

Podrod **somár (Asinus) v širšom zmysle** zahŕňa aj to, čo je v iných systémoch podrod polosomár (*Hemionus*) - podrobnosti pozri v článku polosomár.

V dávnejšej minulosti existoval **podrod somár (Asinus) v najširšom zmysle**, ktorý zahŕňal aj to čo je v iných systémoch podrod polosomár,  podrod zebra a podrod kvaga. Takto široko chápaný podrod nie je predmetom tohto článku.

## Pozri aj
* kôň (rod)

## Iné projekty

## Zdroje

Kategória:Koňovité
Avatára

**Avatára** (v sanskrite *avatára*, v hindčine *avtár*) alebo zriedkavo *avatar* je v hinduistickej filozofii inkarnácia vyššej bytosti (déva) alebo najvyššej bytosti (boh) na Zemi. 

Sanskritské slovo *avatára* (zriedkavo sa vyskytuje aj sanskritský tvar *avatara*) doslova znamená *zostúpenie*, a to najmä zostúpenie boha na zem. .

V hinduizme sa výraz avatára používa najčastejšie na označenie inkarnácií bohov Višnu alebo Ganéšu. Termín *avatar* používajú aj stúpenci iných (dharmických) náboženstiev na označenie pozemských inkarnácií iných božstiev, napríklad Ježiša.

## Referencie

Kategória:Hinduizmus
Kategória:Indická mytológia
London Bridge (stanica metra)

**London Bridge** je jednou zo staníc londýnskeho metra nachádzajúca sa v londýnskej mestskej časti Borough v obvode Southwark. Stanicu obsluhujú dve linky, od roku 1900 Northern Line a od roku 1999 aj Jubilee Line. Nachádza sa v tarifnej zóne 1. Stanica predstavuje prestupný bod medzi metrom a železničnou stanicou London Bridge.

## História
Nástupištia Northern Line (pôvodne City & South London Railway) otvorili 25. februára 1900 na trase z Borough do Bank a Moorgate. Pôvodne mala trasa viesť na konečnú na King William Street obchádzajúc London Bridge. Ale výstavba novej stanice pri Bank of England v snahe zvýšiť kapacitu a umožniť ďalšie predlžovanie na sever vyžadovali nové umiestnenie tunelov, čo poskytlo príležitosť pre výstavbu stanice na London Bridge. 

Pôvodný staničný vchod sa nachádzal na rohu ulíc London Bridge Street a Station Approach, neskôr bol však presťahovaný. Dnešné vchody sa nachádzajú na Borough High Street a Tooley Street. V 90. rokoch nástupištia Northern Line prestavali v snahe zvýšiť kapacitu prepravených cestujúcich pri otvorení predĺženej Jubilee Line.  

## Linky
Stanica London Bridge je jedným z významných prestupných uzlov siete. Obsluhujú ju linky:
* Na Northern Line sa nachádza medzi stanicami Bank a Borough. 
* Na Jubilee Line sa nachádza medzi stanicami Southwark a Bermondsey.

## Iné projekty

## Externé odkazy
* London's Transport Museum Photographic Archive
** 
** 

Kategória:Stanice londýnskeho metra
Kategória:Southwark
Antonín Chittussi

**Antonín Chittussi** (* 1. december 1847, Ronov nad Doubravou - † 1. máj 1891, Praha) bol významný český krajinkár 19. storočia, žiak J. M. Trenkwalda a J. Sweertsa, nástupca Adolfa Kosárka a predchodca Antonína Slavíčka.

Narodil sa v česko-talianskej rodine. Študoval na Akadémii výtvarných umení v Prahe, umeleckých školách v Mníchove a vo Viedni. Bol blízkym priateľom českej maliarky Zdenky Braunerovej.

Jeho tvorba prešla značným vývojom a tak možno u neho nájsť zastúpenú historickú maľbu či plenérové krajinárstvo.

Od roku 1879 pôsobil v Paríži, kde pod vplyvom maliarov takzvanej barbizonskej školy vytvoril lyrickú syntézu českej krajiny a v podaní atmosféry sa priblížil impresionizmu. V jeho obrazoch nájdeme motívy z Barbizonského lesa, zo Železných hôr, juhočeských rybníkov.

## Galéria
*Kliknite na obrázok pre jeho zväčšenie.*

Image:Chittussi.jpg|Predmestie Paríža
Image:Chittussi hrob.JPG|hrob Antonína Chittussiho na Vyšehradskom cintoríne


Kategória:Českí maliari
Kategória:Pochovaní v Prahe
Kategória:Úmrtia na tuberkulózu
Kategória:Českí krajinári
František Kadeřávek

**František Kadeřávek** (26. jún 1885, Praha  - 9. február 1961, Praha) bol český matematik a profesor.

Pôsobil na Karlovej univerzite a na technike v Prahe. Vo svojej vedeckej práci sa sústredil na problematiku syntetickej geometrie, venoval sa aplikáciam geometrie vo výtvarnom umení a technickej praxi. Zaoberal sa teóriou kriviek a predovšetkým teóriou špeciálnych plôch. Známa je jeho dvojdielna učebnica deskriptívnej geometrie. Napísal viacero zaujímavých diel pre budúcich maliarov, sochárov a  architektov.

## Referencie


## Iné projekty

## Externé odkazy
* Zoznam diel Databáze Národní knihovny ČR

Kategória:Českí matematici
Kategória:Rektori ČVUT
Kategória:Absolventi Českého vysokého učení technického
Kategória:Osobnosti z Prahy
František Roman Dragoun

**František Roman Dragoun** (* 21. október 1916, Písek – † 2. júl 2005, Písek) bol český portrétista.

## Život
Jeho otec, učiteľ píseckej roľníckej školy, bol maliar a muzikant. V roku 1937 sa stal F. R. Dragoun študentom Akadémie výtvarných umení v Prahe u profesorov Maxa Švabinského a Vratislava Nechlebu.
 
V Dragounovom diele prevažujú portréty a krajiny. Po druhej svetovej vojne žil v Prahe, kde zachytil portréty mnohých umelcov, ale po februári 1948 sa vrátil do rodného Písku. Na svojich potulkách po Čechách a Morave aj na cestách po Európe a Amerike zachytil podoby mnohých významných osobností (Jindřicha Jindřicha, Karla Absolona, Eduarda Hakena, O. F. Bablera, kardinála Vlka a ďalších umelcov, vedcov a mysliteľov).

Aj veduty a krajiny tvoril ako portréty, pri ktorých sa usiloval vystihnúť charakter a zachytiť klímu.

Namaľoval viac než päť tisíc olejomalieb a množstvo kresieb. 

## Referencie

## Externé odkazy
* Výstava v Brne
* Výstava v Brne s fotografiami z vernisáže 
* Výstava v Milevsku 

Kategória:Českí maliari
Kategória:Osobnosti z Písku
Zoznam českobudějovických biskupov

Zoznam diecéznych **českobudějovických biskupov** od vzniku diecézy až do teraz.

# Jan Prokop Schaaffgotsche (1785-1813)
# Arnošt Konstantin Růžička (1815-1845)
# Josef Ondřej Lindauer (1845-1850)
# Jan Valerián Jirsík (1851-1883)
#: Karel Průcha (1883 vymenovaný, ale zo zdravotných dôvodov úrad neprevzal, zomrel krátko po vymenovaní)
# František Schönborn (1883-1885; v roku 1885 vymenovaný pražským arcibiskupom)
# Martin Josef Říha (1885-1907)
# Josef Antonín Hůlka (1907-1920)
# Šimon Bárta (1920-1940)
#: Antonín Eltschkner (vymenovaný 1940, ale kvôli odporu nemeckých okupačných orgánov nebolo menovanie ani oficiálne uverejnené, diecézu nikdy neprevzal)
# Josef Hlouch (1947-1972, v rokoch 1950-1968 nevykonával úrad, po väčšinu doby bol komunistickou mocou internovaný mimo diecézu)
# Miloslav Vlk (1990-1991; v roku 1991 vymenovaný pražským arcibiskupom)
# Antonín Liška (1991-2002)
# Jiří Paďour (od roku 2002, 2001-2002 biskup koadjútor)

Kategória:Českí rímskokatolícki biskupi
Kategória:Českobudějovická diecéza
Adams (Minnesota)

**Adams** je mesto v Mower County v štáte Minnesota  v USA. 

Počet obyvateľov je 800 (v roku 2000). Rozloha mesta je 2,6 km² (1 mi²). 

## Dejiny
Osadu založil(a) 30. januára 1868  Selah Chamberlain. Dvojtriedna verejná škola bola postavená v roku 1869, neskôr sa rozrástla až na štyri triedy. Osada bola oficiálne uznaná 2. marca 1887.  Zavlažovací systém bol inštalovaný v roku 1897.  Dobrovoľný hasičský zbor bol založený v roku 1898.  Kanalizácia v roku 1902.  V roku 1903 bola postavená katolícka škola odvtedy polovica študentov študuje na tejto škole.  Kanalizačný systém bol renovovaný v roku 1958.

## Obyvateľstvo
Má 329 domácností a 208 rodín. Hustota obyvateľstva v osade je 305,8 ob./km². Rasovo sú obyvatelia z 99,25 % belosi, 0,12 % pôvodní Američania (indiáni), 0,38 % je Ázijčanov, 0,25 % je inej rasy Hispáncov a  Latinskoameričanov je 0,62 %.

V 24,3% domácností boli deti do 18 rokov, v 55,6% žili zosobášení manželia žijúci spolu, v 5,8% žili osamelé ženy. V 24,9% domácností, žili osoby staršie 65 rokov.

Rozdelenie podľa veku:
* 20,9% pod 18
* 6,5% 18 - 24
* 19,3% 25 - 44
* 17% 45 - 64
* 36,4% 65 a viac

Priemerný vek je 49 rokov. Na 100 žien pripadá 87,8 mužov. Na 100 žien starších 18 pripadá 80,9 mužov.

Priemerný zárobok na domácnosť bol 31 289 $ (ročne), na rodinu 38 125 $. Muži 31 083 $, ženy 22 639 $. Priemerný zárobok na osobu 16 550 $. 4,4% rodín, a 6,3% obyvateľov žilo pod hranicou minima, včítane 5,8% mladistvých a 8,2% starších 65 rokov.

## Literatúra
* "Mill on the Willow: A History of Mower County, Minnesota" by various authors.  Library of Congress No. 84-062356

Kategória:Mestá v Minnesote
Darfield

**Darfield** môže znamenať:

* V Spojenom kráľovstve
**Darfield, osada pod správou Barnsley, South Yorkshire, Anglicko.

*Na Novom Zélande
**Darfield, mesto na Južnom ostrove.
Bergamo (mesto)

**Bergamo** je talianske mesto v regióne Lombardsko, hlavné mesto rovnomennej provincie. Leží asi 40 km severovýchodne od Milána v predhorí Alp. Má rozlohu  a 120 694 obyvateľov. 

Mesto sa skladá z dvoch častí: *Città alta* (horné mesto), stredoveké mesto na vrcholu kopce obklopené obrannými stenami zo 17. storočia a *Città bassa* (dolné mesto), založené začiatkom 20. storočia. Obidve časti mesta sú spojené cestou. Najlepší a najpraktickejší spôsob, ako sa dostať do horného mesta, je použiť lanovku, ktorá premáva celý týždeň.

Medzinárodná doprava je zabezpečená letiskom Orio al Serio.

V Bergame hráva svoje domáce zápasy tím talianskej Serie A Atalanta Bergamo.

## Osobnosti
* Gaetano Donizetti (* 1797 – † 1848), taliansky operný skladateľ
* Ján XXIII. (* 1881 - † 1963), 261. pápež 
* Walter Bonatti (* 1930 - † 2011), taliansky horolezec 
* Eddy Mazzoleni (* 1973), taliansky cyklista

## Partnerské mestá
*  Beng Bu, Čína
*  Buenos Aires, Argentína
*  Cochabamba, Bolívia
*  Greenville, Južná Karolína, USA
*  Kakanj, Bosna a Hercegovina
*  Mulhouse, Francúzsko
*  Pueblo, USA
*  Tver, Rusko

## Iné projekty

## Externé odkazy
Oficiálna stránka

Kategória:Sídla v provincii Bergamo
Kategória:Mestá v provincii Bergamo
Kategória:Mestá v Lombardsku
Darfield (Nový Zéland)

**Darfield** je mesto na južnom ostrove na Novom Zélande. Počet obyvateľov je 1 362 (2001).

## Významní rodáci
* Mary Clinton (* 8. máj 1960), hráčka pozemného hokeja za Nový Zéland

## Externé odkazy
*Stránka Selwyn District 

Kategória:Mestá na Novom Zélande
Lingua franca (dorozumievací jazyk)

**Lingua franca** je neformálne označenie:
* buď pre (čiastočne) zmiešaný jazyk slúžiaci na nadregionálne dorozumievanie
* alebo častejšie pre akýkoľvek (nadregionálny) dorozumievací jazyk (angl. vehicular language, nem. Verkehrssprache)

Jazyk sa stáva dorozumievacím jazykom („lingua franca“) zvyčajne vtedy, ak ho používa národ, ktorý má v danom období výsadné postavenie. V minulosti to boli gréčtina alebo latinčina, neskôr francúzština. V súčasnosti je to hlavne angličtina. Vo veľkej časti Afriky je to swahilčina.

Kategória:Jazyky
Guernica (Picasso)

right|thumb|Maľba na múre
**Guernica** je obraz Pabla Picassa, inšpirovaný svedectvom Picassa pri bombardovaní španielskeho mesta Guernica nacistickým Nemeckom 26. apríla 1937 počas Španielskej občianskej vojny. 

Vzdušný útok zničil celé mestá a zabil veľké množstvo ľudí. Mnohým toto veľké plátno stelesňuje nehumánnosť, brutalitu a zúfalstvo vojny. Maľovanie obrazu bolo zachytené sériou fotografií Picassovou najznámejšou milenkou, Dorou Maar, ktorá bola sama uznávanou umelkyňou. Guernica visela v newyorskom Múzeu moderného umenia mnoho rokov; podľa dohody s Picassom sa plátno nemalo vrátiť do Španielska, kým sa tam neobnoví demokracia. V roku 1981 sa Guernica vrátila do Španielska a bola vystavená v Casón del Buen Retiro. V roku 1992 sa maľba stala jednou z atrakcií Madridského múzea Reina Sofía po jeho otvorení.

## Externé odkazy
* Pablo Picasso's "Guernica" - 1937 (Obrazok vo vysokej kvalite)

Kategória:Obrazy Pabla Picassa
Kategória:Strategické bombardovanie
Ftáčnik

**Ftáčnik** je priezvisko, pozri Ftáčnik (priezvisko), napr.:

* Ján Ftáčnik (* 1957), slovenský fyzik, brat Ľubomíra a Milana
* Ľubomír Ftáčnik (* 1957), slovenský šachista
* Milan Ftáčnik (* 1956), slovenský ľavicový politik, primátor Bratislavy

## Pozri aj
* Vtáčnik
Zoznam litoměřických biskupov

Úplný zoznam diecéznych **litoměřických biskupov** od vzniku diecézy až do teraz.


Image:Biskup Schleinitz Maxmilian Rudolf.jpg|1.Maxmilián Rudolf Schleintz (1655–1675)
Image:Biskup Stenberg Jaroslav František Ignác.jpg|2.Jaroslav Ignác Šternberk(1676-1709)
Image:Biskup Königsegg-Rottenfels Hugo František.jpg|3.Hugo František Königsegg(1710-1720)
Image:Biskup Bernhard Jan Adam.jpg|4.Jan Adam Vratislav z Mitrovic(1722-1733)
Image:Biskup Sachsen-Zeitz Móřic Adolf Karel.jpg|5.Mořic Adolf Sachsen-Zeits (1733–1759)
|6.Emanuel Arnošt Valdštejn(1760-1789)
Image:Bishopcoa.png|7.Ferdinand Kindermann(1790-1801)
Image:Biskup Chlumčanský Václav Leopold.jpg|8.Václav Leopold Chlumčanský(1802-1815)
Image:Biskup Hudrálek Josef František.jpg|9.Josef František Hurdálek (1815–1823)
Image:Biskup Milde Vincenc Eduard.jpg|10.Vincenc Eduard Milde(1823-1832)
Image:Biskup Hille Augustin Bartoloměj.jpg|11.Augustin Bartoloměj Hille(1832-1865)
|12.Augustin Pavel Wahala(1866-1877)
Image:Biskup Frind Antonín Ludvík.jpg|13.Antonín Ludvík Frind(1879-1881)
Image:Biskup Schöbel Emanuel Jan Křtitel.jpg|14.Emanuel Jan Schöbel(1882-1909)
Image:Biskup Gross Josef.jpg|15.Josef Gross (1910–1931)
Image:Biskup Weber Antonin Alois CoA.jpg|16.Antonín Alois Weber(1931-1947)
Image:Card Stepan Trochta.jpg|17.Štěpán kardinál Trochta(1947-1974)
Image:Biskup Koukl Josef CoA.jpg|18.Josef Koukl(1989-2003)
Image:Pavel Posád 2.jpg|19.Pavel Posád (2003–2008)
File:JanBaxant2.jpg|20.Jan Baxant(2008-2023)
File:Stanislav Přibyl 28.1.2009.jpg|21.Stanislav Přibyl(od 2024)


Kategória:Českí rímskokatolícki biskupi
Harrisburg (Nebraska)

**Harrisburg** je obec v Banner County v štáte Nebraska v USA. Počet obyvateľov je 75 (v roku 2000). Rozloha osady je 13,9 km² (0,6 mi²). Má 31 domácností a 23 rodín. Hustota obyvateľstva v osade je 5,4 ob./km². Rasovo sú obyvatelia z 98,69% belosi, 1,33% udávajú dve a viac rás, 2,67% je Hispáncov, Latinskoameričanov a inej rasy.

V 19,4% domácností boli deti do 18 rokov, v 71% žili zosobášení manželia žijúci spolu, v 3,2% žili osamelé ženy. V 9,7% domácností, žili osoby staršie 65 rokov.

Rozdelenie podľa veku:
* 21,3% pod 18
* 6,7% 18 - 24
* 14,7% 25 - 44
* 36% 45 - 64
* 21,3% 65 a viac

Priemerný vek je 49 rokov. Na 100 žien pripadá 127,3 mužov. Na 100 žien starších 18 pripadá 110,7 mužov.

Priemerný zárobok na domácnosť bol 47 083 $ (ročne), na rodinu 50 625 $. Muži 43 750 $, ženy 11 563 $. Priemerný zárobok na osobu 19 992 $. 2,7% obyvateľov žilo pod hranicou minima, ale žiadna rodina, žiadni ľudia starší 65 rokov ani žiadni mladiství.

## Pozri aj
*Zoznam obcí v Nebraske

Harrisburg
Harrisburg
Catamarca (argentínska provincia)

**Catamarca** je argentínska provincia. Leží na severozápade krajiny. Hlavným mestom provincie Catamarca je mesto San Fernando del Valle de Catamarca. Catamarca hraničí s provinciami (zo severu, v smere hodinových ručičiek): Salta, Tucumán, Santiago del Estero, Córdoba a La Rioja. Na západe hraničí s Čile.

## Pôvod názvu
Sú dve verzie pôvodu názvu „Catamarca“. Prvá je odvodená z kečuánčiny (Quechua). V ňom znamená *cata* svah a *marca* pevnosť, čo znamená spolu *pevnosť na svahu*. Druhá verzia je odvodená z ajmarského jazyka, v ktorom *catan* (malá) a *marca* (mestečko) v spojení dáva *malé mestečko*.

## Hospodárstvo
Baníctvo a chov dobytka a oviec tvoria hlavné odvetvia hospodárstva provincie. Ročná produkcia baníctva provincie je  zlata, 5 ton striebra a 750 000 ton vápenca. Stavy dobytka sa odhadujú na 200 000 kusov, 100 000 oviec a 150 000 kôz. Ročná produkcia je 7 000 ton hovädzieho mäsa, 5 000 ton jahňaciny ako aj 10 000 ton bravčového mäsa.Z produktov poľnohospodárstva a lesníctva najväčší význam má drevo (orechové), réva, olivy,citrusové ovocie, vlna a tiež tabak.

Turistika je rozrastajúce sa odvetvie hospodárstva Catamarky. Turisti tu nájdu okolo 3 500 miest v hoteloch a iných turistických strediskách. Hlavnou atrakciou pre turistov sú hory a geologické útvary, také ako Antofagasta de la Sierra, Balcones del Valle, zasnežené svahy Aconquije, ako aj Priesmyk San Francisco. Rôzne kultúrne atrakcie sa nachádzajú najmä v hlavnom meste.

## Politické rozdelenie
Provincia je rozdelená na 16 departmentov (po španielsky: departamentos). (V zátvorke je uvedené hlavné mesto departmentu.)

* Ambato (La Puerta)
* Ancasti (Catamarca) (Ancasti)
* Andalgalá (Catamarca) (Andalgalá)
* Antofagasta de la Sierra (Antofagasta de la Sierra)
* Belén (Belén)
* Capayán (Huillapima)
* Hlavné mesto (San Fernando del Valle de Catamarca)
* El Alto (El Alto)
* Fray Mamerto Esquiú (San José)
* La Paz (San Antonio)
* Paclín (La Merced)
* Pomán (Saujil)
* Santa María (Santa María)
* Santa Rosa (Bañado de Ovanta)
* Tinogasta (Tinogasta)
* Valle Viejo (San Isidro)

## Iné projekty

## Externé odkazy
* Oficiálne stránky provincie


Kategória:Provincie v Argentíne
Spiritchaser

***Spiritchaser*** bol posledný štúdiový album Dead Can Dance predtým než sa cesty Brendana Perryho a Lisy Gerrard rozišli. Album vyšiel v roku 1996. Podobne ako album *[[Into the Labyrinth (Dead Can Dance album)|Into the Labyrinth]]* je inšpirovaný hudbou rôznych mimoeurópskych kultúr, čerpá hlavne z hudby Afriky a Južnej Ameriky. *Spiritchaser* bol nahratý v *Quivvy Church*, v Írsku. Album vyšiel vo formátoch CD a LP.

Melódia skladby „Indus“ sa veľmi podobá melódii piesne Beatles „Within You Without You“, ktorú zložil George Harrison s indickými hudobníkmi. Hoci táto podobnosť nebola zo strany Dead Can Dance zámerná, nakoniec museli požiadať Harrisona o súhlas a vydavateľstvo ešte trvalo na tom, aby Harrison bol uvedený ako spoluautor skladby. 

Autormi obalu sú Chris Bigg a Kevin Westenberg. Vinylová verzia vyšla ako dvojitá LP. 

V roku 1996 dosiahol album 75. miesto v rebríčku Billboard 200 a 1. miesto v rebríčku Top World Music Albums.

## Zoznam skladieb
### [[CD]] verzia
# „Nierika“ – 5:44
# „Song of the Stars“ – 10:13
# „Indus“ – 9:23
# „Song of the Dispossessed“ – 4:55
# „Dedicacé Outò“ – 1:14
# „The Snake and the Moon“ – 6:11
# „Song of the Nile“ – 8:00
# „Devorzhum“ – 6:13

### [[LP]] verzia
#### LP 1
##### Strana A
# „Nierika“ – 5:45
# „Song of the Stars“ – 10:13

##### Strana B
# „Indus“ – 9:23
# „Song of the Dispossessed“ – 4:55
# „Dedicacé Outò“ – 1:14
#### LP 2
##### Strana C
# „The Snake and the Moon“ – 6:11
# „Song of the Nile“ – 8:00
##### Strana D
# „Devorzhum“ – 6:15

## Tvorcovia
* všetky nástroje – Brendan Perry a Lisa Gerrard okrem:
** Renaud Pion – turecký klarinet v „Indus“
** Peter Ulrich – perkusie v „Nierika“ a „Dedicacé Outò“
** Lance Hogan – perkusie v „Nierika“ a „Dedicacé Outò“
** Ronan O’Snodaigh – perkusie v „Nierika“ a „Dedicacé Outò“
** Robert Perry – perkusie v „Nierika“ a „Dedicacé Outò“
** Klaus Vormehr – perkusie v „Nierika“ a „Dedicacé Outò“

## Referencie


## Externé odkazy
* recenzia 

Kategória:Hudobné albumy z 1996
Kategória:Albumy Dead Can Dance
Catamarca

**Catamarca** môže byť:
*provincia, pozri Catamarca (argentínska provincia)
*skrátene: San Fernando del Valle de Catamarca
HDV

**HDV**  môže byť:

* High Definition Video (HD video, HDV) alebo video s vysokým rozlíšením môže byť:
**Video s vysokým rozlíšením (všeobecne)
**High Definition Video (formát)
*Hnacie dráhové vozidlo (koľajová doprava)
Dialga

**Dialga** je fiktívna bytosť z japonského seriálu Pokémon.

* 483 

* Japonsky *( Japanese )* : Diaruga
* Anglicky *( English )* : Dialga

Typ: 
* Dračí *( Dragon )*
* Oceľový *( Steel )*

Schopnosť () : 
* Tlak () - protivníkovi zoberie za útok o jeden PP viac.

Generácia: 
* Štvrtá 
* Pokémon - legendárny *( vládca času - time pokémon )*

Štatistiky:
* Výška : 17'09"
* Váha : 1505.7 lbs
* Max Exp. bodov : 1,250,000
* Farba : Biela

Výskyt:
* Pokémon Diamond : Iba jedna - *Spear Pillar*
* Pokémon Pearl : Výmenou z pokémon Diamond

Kategória:Pokémon
Lingua franca

**Lingua franca** môže byť:
* mŕtvy románsky pidžin, pozri lingua franca (pidžin)
* akýkoľvek nadregionálny dorozumievací jazyk, pozri lingua franca (dorozumievací jazyk)

**Lingua Franca** je časopis, pozri Lingua Franca (časopis)

## Pozri aj
* Lingua Franca Nova - plánový jazyk
* Lingua franca nuova - plánový jazyk
Lingua franca (pidžin)

**Lingua franca** (tal. „franský jazyk“) je mŕtvy pidžin, ktorým sa v stredoveku a novoveku (do 19. storočia) hovorilo ako dorozumievacím jazykom (najmä v obchode) v Stredomorí, najmä na južnom a východnom brehu Stredozemného mora. Išlo v predovšetkým o zmiešaninu taliančiny a (menej) španielčiny s arabčinou, ale jazyk obsahoval aj prvky gréčtiny, turečtiny, francúzštiny a maltčiny. V podstate išlo o románsky jazyk.

Kategória:Románske jazyky
Kategória:Pidžiny
Oktet

**Oktet** môže byť:
*iný názov pre conturbenium (najmenšia jednotka rímskej légie pozostávajúca z 8 vojakov a dvoch "sluhov")
*v chémii: osem elektrónov vo valenčnej vrstve atómu, pozri oktetové pravidlo
*v informatike: skupina 8 bitov, pozri oktet (informatika)
*v hudbe: zriedkavo okteto
Guernica

**Guernica** môže byť:
* skrátene: Guernica y Luno, čo je starší názov dnešného baskického mesta Gernika-Lumo
* Picassov obraz, pozri Guernica (Picasso)
* Urdabai (biosferická rezervácia v Gernika-Lumo)
* mesto v Argentíne, pozri Guernica (Buenos Aires)
* umelecký a politický časopis, pozri Guernica Magazine
* krátky film Emira Kusturicu, pozri Guernica (film)
* pieseň z albumu Deja Entendu od Brand New
Trstianka

**Trstianka** môže byť:

*prítok Ladianky v povodí Torysy, pozri Trstianka (prítok Ladianky)
*prítok Oľšavy v povodí Hornádu, pozri Trstianka (prítok Oľšavy)
Ďurkovský potok

**Ďurkovský potok** môže byť:

*prítok Olšavy v okrese Košice-okolie, pozri Ďurkovský potok (prítok Olšavy)
*prítok Trebušovského potoka v okrese Veľký Krtíš, pozri Ďurkovský potok (prítok Trebušovského potoka)
*prítok Zbojského potoka v okrese Snina, pozri Ďurkovský potok (prítok Zbojského potoka)
Hommage à J.S.Bach / Ulica plná plášťov do dažďa

***Hommage à J.S.Bach / Ulica plná plášťov do dažďa*** je prvý singel slovenskej art rockovej skupiny Collegium musicum. Táto nahrávka bola vyrobená v júli 1970 v štúdiu vtedajšieho Česko-slovenského rozhlasu v Brne a následne vydaná vo vydavateľstve *Panton* ako 7" EP. Témy zo skladby sú prebraté z kompozície „Sarabande con partite“ BWV 990 od Johanna Sebastiana Bacha.

K popularite skladby „Hommage à J. S. Bach“ (bola neoficiálnou zvučkou Collegia) prispela to, že bolo niekoľko rokov zvučkou relácie Slovenskej televízie *Nad listami divákov* a pod týmto názvom ju aj mnoho divákov poznalo.
V hitparáde vydavateľstva Panton sa dostala na piate miesto.

V roku 1991 tento singel vyšiel v reedícii spolu s LP *Collegium Musicum* a dvojalbumom *Konvergencie* na dvojitom CD albume pod názvom *Konvergencie*. 

V roku 2007 bolo toto EP spolu s LP *Collegium Musicum* digitálne remastrovaný a vydaný  na spoločnom CD pod názvom *Collegium Musicum*.

Michael Kocáb toto EP zaradil medzi svojich 10 najobľúbenejších klávesových nahrávok.

## Skladby
### A strana
# „Hommage à J. S. Bach“ (Marián Varga) - 7:12

### B strana
# „Ulica plná plášťov do dažďa“ (Marián Varga / Dušan Hájek) - 6:41

## Tvorcovia
* Marián Varga - organ
* Fedor Frešo - basová gitara
* Pavel Váně - gitara
* Dušan Hájek - bicie
* Jiří Chvojka - cover
* Juraj Bartoš - fotografie

## Poznámky


## Referencie


Kategória:EP z 1970
Kategória:EP skupiny Collegium Musicum